पचीस वर्षों के आर्थिक सुधारों, उदारीकरण, निजीकरण तथा वैश्वीकरण ने 20 प्रतिशत (30 करोड़) इंडिया को अत्यंत शक्तिशाली बना दिया है। इंडिया दुनिया के 20 बड़े देशों (जी - 20) के शक्तिशाली समूह में शामिल हो गया है। दुनिया की कोई ताकत इंडिया को ‘इग्नोर’ नहीं कर सकती है। इंडिया के लिए स्वर्ग का निर्माण हुआ है। दुनिया भर की उपभोग की वस्तुएँ इनके उपयोग के लिए उपलब्ध हैं। ये विलासिता और ऐयाशी में डूबे हुए हैं। कोई भी चीज पाना इनके लिए नामुमकिन नहीं है।